GUERRA-E-PATZ-II-WEB	Eth ròi Rugai, eth gosset mascle, ròi e gibós der oncle, en tot estirar e arquejar era esquia, correc enquia arténher as auti dus animaus e les deishèc endarrèr, en tot apressar-se a grana velocitat ara lèbe e lancar-la enes matarrassi des badines; encara escometec un aute còp damb mès ràbia entre es lordes èrbes, en.honsant enquia es garres; solet se vedec se com queiguie redolant, sense deishar era lèbe, tot caperat de hanga.